গত কয়েক বছর মেট্রোর বিভিন্ন প্রকল্পের কাজ জমি-জটে আটকে গিয়েছে। সেই রকম পরিস্থিতি যাতে আর না হয়, তাই আগে জমি দেখেই অনুদান দেওয়া হবে, এমনই ধারণা ওয়াকিবহাল মহলের। এই প্রসঙ্গে রেলের এক আধিকারিক বলেন, “গত কয়েক বছরে বিভিন্ন মেট্রোর কাজ জমির অভাবে আটকে গিয়েছে মাঝেমধ্যেই। বিমানবন্দর থেকে দক্ষিণেশ্বরের প্রকল্প আটকে গিয়েছিল। ওই রকম সমস্যা না হলে এত দিনে ওই প্রকল্পের কাজ শেষ হয়ে যেত। একই রকম ব্যাপার ঘটেছে বিটি রোডে। জমি সমস্যায় আটকে গিয়েছে মেট্রো প্রকল্পের কাজ।”